Lawrence Terry
Lawrence Terry, Jr. (født 12. april 1946 i Concord, Massachusetts, USA) er en amerikansk tidligere roer.

Terry var med i USA's otter, der vandt sølv ved OL 1972 i München. Amerikanerne blev i finalen kun besejret af guldvinderne fra New Zealand, mens bronzemedaljen gik til Østtyskland. Den øvrige besætning i amerikanernes båd var Franklin Hobbs, Pete Raymond, Tim Mickelson, Gene Clapp, Bill Hobbs, Cleve Livingston, Mike Livingston og styrmand Paul Hoffman. Han deltog også ved OL 1968 i Mexico City, som del af amerikanernes firer med styrmand, der sluttede på femtepladsen.

Terry var, ligesom flere andre medlemmer af den amerikanske otter ved OL 1972, studerende på Harvard University.

OL-medaljer 
 1972:  Sølv i otter

Referencer

Eksterne henvisninger 

Roere fra USA
Personer fra Massachusetts